SGP:ผลประกอบการถูกกดดันระยะสั้นแนะนำซื้อราคาเป้าหมาย 13.80 บาท
SGP:ผลประกอบการถูกกดดันระยะสั้นแนะนำ"ซื้อ"ราคาเป้าหมาย 13.80 บาท
21 พ.ย. 2559

บล.ซีไอเอ็มบี ระบุในบทวิเคราะห์วันนี้(21 พ.ย.) ว่า บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP รายงานขาดทุนสุทธิ 75 ล้านบาท ในไตรมาส3/59 พลิกตัวจากผลกำไรสุทธิ 31 ล้านบาทในไตรมาส3/58 เกิดจากปัจจัยด้านฤดูกาลทีเป็น low season และราคาก๊าซที่ปรับตัวต่ำ
รายได้ใน 9 เดือนปี 59 คิดเป็น 72% ของประมาณการรายได้ทั้งปีของเราซึ่งเป็นไปตามคาด แต่กำไรสุทธิ 9 เดือนปี 59 คิดเป็น 26% ของประมาณการกำไรทั้งปีซึ่งต่ำกว่าคาด
อย่างไรก็ตาม เรายังคาดว่าผลประกอบการจะปรับตัวโดดเด่น ในไตรมส 4/59 จาก high season ตามอุปสงค์ของก๊าซ LPG เพื่อใช้ในฤดูหนาว อีกทั้งราคาก๊าซปรับตัวเพิ่มขึ้นแล้ว 105 ดอลลาร์ฯต่อตันในไตรมาสนี้
ปริมาณขายก๊าซ LPG ยังทำได้ตามเป้า โดยเฉพาะประเทศจีนที่ปริมาณขาย 9 เดือน ปี 59 คิดเป็น 85% ของเป้าหมายทั้งปีเกิดจากสถานการณ์การทุ่มตลาดที่ปรับตัวดีขึ้น
คงคำแนะนำ “ซื้อ” ที่ราคาเป้าหมาย 13.80 บาท โดยคาดการกลับตัวของราคาก๊าซในระยะยาวและมี potential upside หากภาครัฐมีนโยบายปล่อยเสรีการนำเข้าก๊าซในวันที่ 1 ม.ค.60